মালয়েশিয়ায় বদলে যাওয়া দূতাবাস এ্যানালগ থেকে ডিজিটাল। আর এ ডিজিটাল পদ্ধতির সেবা কার্যক্রমে বিদেশিদের প্রশংসা কুড়িয়েছে হাইকমিশন। বাংলাদেশের শ্রমবাজারের মধ্যে গুরুত্বপূর্ণ অংশ হিসেবে রয়েছে মালয়েশিয়া। প্রায় ৮ লাখেরও বেশি বাংলাদেশিদের বসবাস। নানা প্রয়োজনে তাদের যোগাযোগ করতে হয় বাংলাদেশ দূতাবাসে। হাইকমিশনার মহ.শহীদুল ইসলামের দিক নির্দেশনায় কর্মকর্তারা প্রবাসীদের সেবা দেয়ার চেষ্টা করে যাচ্ছেন বলে জানালেন, শ্রম শাখার প্রথম সচিব মো: হেদায়েতুল ইসলাম মন্ডল। বিভিন্ন সময় মন্ত্রী, সাংসদ, মানবাধিকার, প্রধানমন্ত্রীর মূখ্য সচিব ও উচ্চপদস্থ কর্মকর্তারা পরিদর্শন করে দূতাবাসের সেবার মানের প্রসংশা করেছেন এবং সরকার মালয়েশিয়ার এ মিশনকে প্রথম গ্রেডে উন্নীত করেছেন বলে দূতাবাস সূত্রে জানা গেছে। এদিকে শ্রমিক বান্ধব দূতাবাসের কর্মকর্তারা মালয়েশিয়ার পারটুবুহান পেঙ্গুসাহা বুঙ্গান বুঙ্গানান (এসোসিয়েশন) ক্যামেরুন হাইল্যান্ড কর্তৃক ইতিমধ্যে প্রশংসা কুড়িয়েছেন। দেশের বাইরে এ প্রথম সেবাদানে বিদেশিদের সম্মান কুড়িয়েছে।